Държавен вестник, бр. 45, 2016 г., стр. 33

БРОЙ  45	
Д Ъ Р Ж А В Е Н  В Е С Т Н И К 	
СТР.  33  
воспособност за упражняване на професии 
по управление на товароподемни кранове и 
подвижни работни площадки.
Освен изложеното оспорената разпоредба на 
чл. 9, ал. 1, т. 4 от Наредба № 1 от 4.03.2002 г. 
за условията и реда за придобиване и призна-
ване на правоспособност за упражняване на 
професии по управление на товароподемни 
кранове и подвижни работни площадки про-
тиворечи и на чл. 108, ал. 1 НБЕТНПС, което 
от своя страна е нарушение на чл. 7, ал. 2 
и чл. 12 от Закона за нормативните актове.
Съгласно чл. 9, ал. 1 от Наредба № 1 от 
4.03.2002 г. за условията и реда за придоби-
ване и признаване на правоспособност за 
упражняване на професии по управление на 
товароподемни кранове и подвижни работни 
площадки курсовете за правоспособност се 
провеждат след издаването на писмено раз-
решение на началника на отдел ГД „ИДТН“, 
в чийто район ще се провежда обучението. 
Разрешението се издава в 10-дневен срок след 
удостоверяване със съответните документи 
от организатора на курса за наличието на 
следните условия: 1. кандидатите за обучение 
да отговарят на изискванията на чл. 4, т. 2 и 
4 и чл. 7; 2. материално-техническа база; 3. 
учебен план и учебни програми, съгласувани 
с главния директор на ГД „ИДТН“; 4. безо-
пасни и подходящи за практическо обучение и 
провеждане на изпити товароподемни кранове 
или подвижни работни площадки, за което 
инспекторите на ГД „ИДТН“ извършват техни-
чески прегледи на крановете или подвижните 
работни площадки, а така също и съгласие 
от собственика им за провеждане на практи-
ческо обучение и/или изпитите по практика 
на неговите кранове или площадки. Съгласно 
чл. 1, ал. 1 от Наредба № 1 от 4.03.2002 г. за 
условията и реда за придобиване и призна-
ване на правоспособност за упражняване на 
професии по управление на товароподемни 
кранове и подвижни работни площадки с нея 
се уреждат условията и редът за придобива-
не на правоспособност за упражняване на 
професии по управление на товароподемни 
кранове и подвижни работни площадки стре-
лови тип, монтирани на автомобил или на 
самоходни и несамоходни шасита, и за при-
знаване на такава правоспособност, придобита 
в държава – членка на Европейския съюз, на 
Европейското икономическо пространство 
или в Швейцария. Оспорената разпоредба 
на чл. 9, ал. 1, т. 4 е поместена в раздел II 
на Наредба № 1 от 4.03.2002 г. за условията 
и реда за придобиване и признаване на пра-
воспособност за упражняване на професии 
по управление на товароподемни кранове и 
подвижни работни площадки, наименован 
„Обучение“, като чл. 9 касае предпоставките 
за получаване на разрешение за провеждане 
на курсове за правоспособност. Реално при 
неизпълнение на посочените в чл. 9, ал. 1, 
т. 1 до т. 4 изисквания организаторът на 
професионалното обучение няма да получи 
необходимото за упражняване на дейността 
му разрешение.
Възражението в жалбата касае израза от 
чл. 9, ал. 1, т. 4 от Наредба № 1 „за което 
инспекторите на ГД „ИДТН“ извършват техни-
чески прегледи на крановете или площадките“. 
Според жалбоподателя техническите прегледи 
на крановете или площадките преди всеки курс 
на обучение налага тази техническа проверка 
да се осъществява около 6 пъти в годината, 
което от своя страна противоречи на заложе-
ните в чл. 108 от Наредбата за безопасната 
експлоатация и техническия надзор на повди-
гателни съоръжения (НБЕТНПС) изисквания 
за технически прегледи за безопасност. В § 13 
от преходните и заключителните разпоредби 
на Наредбата за безопасната експлоатация и 
техническия надзор на повдигателни съоръ-
жения (приета с ПМС № 199 от 10.09.2010 г.; 
обн., ДВ, бр. 73 от 17.09.2010 г., в сила от 
18.10.2010 г.) е посочено, че се издава на ос-
нование чл. 31 ЗТИП. С чл. 1 НБЕТНПС е 
прието, че с тази наредба се уреждат: 1. изис-
кванията за монтирането или разполагането 
на повдигателните съоръжения, приложими 
и при изработването на инвестиционните 
проекти на строежите, където ще функцио-
нират съоръженията, както и за безопасната 
експлоатация на повдигателните съоръжения; 
2. редът за осъществяване на технически 
надзор на повдигателните съоръжения; 3. 
редът за вписване в регистъра по чл. 36, ал. 1 
ЗТИП и издаване на удостоверения на лица 
за поддържане, ремонтиране и преустройване 
на повдигателни съоръжения. Член 31 ЗТИП 
от своя страна предвижда, че за осигуряване 
на безопасна експлоатация на съоръженията 
с повишена опасност се осъществява техни-
чески надзор за спазване на изискванията, 
определени с наредби на Министерския съ-
вет. Несъмнено НБЕТНПС е сред наредбите, 
посочени в чл. 31 ЗТИП, поради което при 
осъществяване на технически проверки след-
ва да се прилагат разпоредбите, посочени в 
нея. Отделно от изложеното, в чл. 42 ЗТИП 
също е указано, че редът за извършване на 
прегледите, проверките и изпитванията на 
отделните видове съоръжения с повишена 
опасност се определя с наредбите по чл. 31, 
каквато е НБЕТНПС.
В чл. 108 НБЕТНПС е уредена периодич-
ността, през която се извършват техническите 
прегледи на регистрираните повдигателни 
съоръжения, в различни хипотези, като пе-
риодичността на най-краткия период, през 
който се извършват посочените прегледи за 
безопасност, е 6 месеца след последния из-
вършен технически преглед по т. 1 до т. 8, и 
то за повдигателните съоръжения по чл. 2,